U Furciolu

**Furciolu** hè una cumuna di u dipartimentu di a Corsica suttana.

## Giugrafia
Furciolu hè u paesucciu chì si trova in Pumonte, in Corsica. Circundatu trà i paesi di Ziddara, Azilonu, Àmpaza è Livesi. A cummuna face 6,9 chm²

U paese di Furciolu hè situatu à 381 metri d'altitudine, hè luntanu di a mare è à l'umbria.

Furciolu hè una cummuna di U Parcu Naturale Di Corsica

Furciolu hè à circa 40chm d'Aiacciu, inde u Taravu.

## Storia
In Furciolu ci hè e più vechje case di Corsica

Furciolu face parte di e 17 commune chì custituisce, dapoi 1828, u cantone di Santa Maria Sichè, in i tempi chjamatu u cantone d'Urnanu.

Furciolu hè statu fundatu in parruchja à u principiu di u XVIIsimu seculu.

À u medievu, u paese era sotta l'autorità di i Signori Bozzi, a so anzianità hè stabilitu pà Munsignore Giustiniani, vescu di u Nebbiu, in 1531, ancu pà e date sculpiti nantu i lintelli di e vechje case.

L'abitatu s'hè sviluppatu in prima attonzu di e case di e cappizone, è sopratuttu à a longua di a strada. 

U paese pussede setti carrughji :
- U Poghjiu
- Supranu

- U Maternatu

- A Piazzola

- U Marianu

- U Fundu Suttanu

- U Culiciolu (XIXsimu seculu)

A ghjesgia paruchjale attuale, San Petru di Furciolu, hè statu fatta nant'a e base di una cappella antica dedicatu à A Santa Maria, chì a cunstruzione era fatta à u medievu. Hè citatu in u raportu di una visita apustolica assignatu à u Munsignore Mascardi datatu di 1578. A ghjesgia paruchjale era allora San Petru di Panicali, chì oghje ci ne ferma solu qualche ruvine.

À u principiu, a cappella Santa Maria hè un idifiziu mudestu, fattu sulamente d'una parte sanza finestre è campanile. Cumporta un maestru altare affiancata di diu altarella laterale pà San Bartulumeu è San Roccu. Ghjè a u princupiu di u XVIIsimu seculu ch'ella diventa ghjesgia paruchjale San Petru, in effetu l'antica ghjesgia piuvana fù pianu pianu tralasciata.

A cappella piazzata a u rangu di e ghjesgie paruchjale fù rinovata : una cappella laterala pà u Rusariu hè custruttu, dopu pà dà à l'edifiziu una forma di croce latina, una altra cappella dedicata à San Roccu hè alzata mentre u XVIIsimu seculu.

Ma a u XIXsimu seculu, l'edifiziu hè in ariaccia è in 1872 un cantieru di ristorazione hè datu a u maestru di muraglia Paoli Antonu, pagatu pà u Ministeru di e Culte. Stu cantieru sarà compiu in 1878. À a fine di u XIXsimu seculu sarà alzatu un campanile in petra zuccata dutatu di trè campane. In a seconde parte di u XXsimu seculu, a ghjesgia sarà risturata è intratenutu (riffezione di u tettu, pittura, vitrata, scalderia, scambiamentu di mubigliaru, muru scalcinatu) certi abbisugnendu a sottuscrizzione di i parughjani.

A ghjesgia paruchjala San Petru hà u patrimoniu di qualche stanze famose, chì sò sempre adupratu pà i cirimonie religiose : u calice d'oreficeria di bedda fattura, di u mezu di u XIXsimu seculu; duie tavulone d'altare, pitture d'autore scunnisciutu è datati a pocu pressu di XVIIsimu seculu; e tendine di ghjesgia riprisintendu a passione è a risurezzione di u Cristu; dui pianeti arracamati, unu rossu, l'altru neru è datendu di u XIXsimu seculu; a statua di San Roccu, statua di prucessione policruma, datendu di a fine di u XIXsimu seculu, fattu pà "u fattore di e statue" Lavighju Mighele; una pergamu à pridica in legnu datendu forse di a fine di u XIXsimu seculu, è ind'u ci ritruvemu una mudella analoga inde a ghjesgia di Auddè.

## Pruverbii
Eccu uni pochi di pruverbii annantu à Furciolu:

* **Furciolu, forca. (U Paese hà a forma di una forca)**

## Merri
## Pupulazione

## Da veda dinò
* a Panicala
* a canzona di Manetta

## Rifarenzi

## Liami

## Da veda dinò
* San'Petru di Panicala